
REPUBLIKA HRVATSKA
TRGOVAČKI SUD U ZADRU					
Zadar, Dr. Franje Tuđmana 35


R E P U B L I K A   H R V A T S K A

R  J  E  Š  E  N  J  E

	Trgovački sud u Zadru, OIB: 39670464653, po sutkinji Tini Grgas, u stečajnom postupku nad stečajnim dužnikom AA POLIČNIK d.o.o. u stečaju sa sjedištem u Poličniku, zastupanoj po stečajnom upravitelju Edvinu Šimunovu iz Zadra, Poljanska 9, OIB: 68167380523, 24. svibnja 2016.

r i j e š i o    j e

Rješenje ovog suda poslovni broj IV St-s-1/02 od 11. listopada 2005. dopunjuje se na način da se istom dodaju točke 6. i 7. koje glase:"

6. Ovlašćuje se stečajni upravitelj uvodno označenog dužnika Edvin Šimunov iz Zadra, Poljanska 9, OIB:68167380523, nakon otvaranja i zaključenja ovog stečajnoga postupka, u ime stečajnoga dužnika, a za račun stečajne mase nastaviti s unovčenjem imovine dužnika i u svojstvu zastupnika dužnika nastaviti voditi sudske i druge postupke radi prikupljanja imovine koja ulazi u stečajnu masu te s prikupljenim sredstvima namiriti nastale troškove stečajnoga postupka, a neiskorišteni iznos uplatiti u Fond za namirenje troškova stečajnog postupka iz čl. 111. Stečajnog zakona (Narodne novine broj 71/15). 

7. Radi izvršenja ovlaštenja i dužnosti stečajnog upravitelja iz točke 6. izreke ovog rješenja, u sudski registar ovog suda upisat će se Stečajna masa iza AA POLIČNIK d.o.o. u stečaju s podacima o stečajnom upravitelju iste Edvinu Šimunovu iz Zadra, Poljanska 9,  OIB: 68167380523 te ostalim relevantnim podacima u smislu odredbe čl. 438. Stečajnog zakona."  

Obrazloženje

Rješenjem ovog suda poslovni broj IV St-s-1/02 od 11. listopada 2005. otvoren je i  zaključen stečajni postupak nad uvodno označenim stečajnim dužnikom.
 Podneskom od 30. ožujka 2016. stečajni upravitelj je obavijestio sud da je navedenim rješenjem propušteno ovlastiti ga na daljnje upravljanje i unovčenje stečajne mase iza stečajnog dužnika te zastupanje iste u ovršnom postupku koji je u tijeku kod Općinskog suda u Zadru pod poslovnim brojem Ovr-2266/2015.
Slijedom navedenog, to je temeljem odredbi čl. 204. st. 3. u svezi s čl. 207. st. 3. Stečajnog zakona (Narodne novine broj 44/96, 29/99, 129/00, 123/03, 82/06, 116/10, 25/12, 133/12 i 45/13) te čl. 438. Stečajnog zakona (Narodne novine 71/15, dalje: SZ) prema kojem su određeni podaci potrebni za upis stečajne mase u sudski registar, odlučeno kao u izreci rješenja. 

U Zadru 24. svibnja 2016. 


Za točnost otpravka-ovlaštena službenica:                                             Sutkinja
Nena Mužanović                                                                                     Tina Grgas, v.r.

	
	UPUTA O PRAVNOM LIJEKU: 
	Protiv ovog rješenja može se izjaviti žalba u roku od osam dana od dostave rješenja, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a).  Žalba se podnosi ovom sudu u tri istovjetna primjerka, a o istoj odlučuje Visoki trgovački sud Republike Hrvatske. 

Dostaviti : 
- stečajnom upravitelju putem e-Oglasne ploče suda
- sudskom registru ovog suda radi provedbe rješenja 
- u spis 

